αρχ[ον]τος πατρωνος του αριστοβουλου μηνος [ποιτ]ροπιου βουλευοντων ταν πρωταν εξαμηνον αρχωνος αριστωνος γραμ[μα]τευοντος δε βουλας μνασωνος [επι] τοισδε απεδοντο στρατων και [λ]υσιμαχος οι νικανορος συνευδοκεουσας και τας ματερος αυτων ηραιιδος τωι απολλωνι τωι πυθιωι σωμα ανδρειον ωι ονομα σωπολις το γενος σαρματαν τιμας αργ[υριου] μναν πεντε και ημιμ[ναι]ου και ταν τιμαν εχει πασαν καθως επιστευσε σωπολις τωι θεω[ι] ταν ωναν εφ ωιτε ελ[ευ]θερος ειμεν και ανεφαπτος απο παντων το[ν] παντα βιον βεβαιωτηρ κατα τον νομον φιλων φιλ[α]γρου εφ ωιτε ελευθερον ειμεν σωπολιν. παραμεινατω δε σωπολις παρα στρατωνα και λυσιμαχον ετη εξ μετα ταν πατρωνος αρχαν ποιων το επιτασσομενον παν το δυνατον ανεγκλητως. ει δε μη ποιεοι η μη παραμενοι εξ[ο]υσιαν εχοντω στρατων και λυσι[μ]αχο[ς] επιτιμεοντες σωπολει τροπωι ωι κα θελωντι. επει δε κα διελθωντ[ι] [τα εξ ετη] ανεγκλητως ελευθερος εστω σωπολις και αποτρεχετω οις κα θελη. ει δε τις εφαπτοιτο σωπολιος επι καταδουλισμωι βεβαιον παρεχοντω τωι θεωι ταν ωναν οι τε αποδομενοι και ο βεβαιωτηρ. κυριος δε εστω ο παρατυχων συλεων σωπολιν ως ελευθερον οντα αζαμιος εων και ανυποδικος πασας δικας και ζαμιας. μαρτυροι οι ιερεις του απολλωνος αγιων πολυκλειτου πυρριας αρχελαου ιδιωται εμμενιδας δαμενης πολεμαρχος φαινις γοργιλου ηρακλειδας.
Phokis — Delphi — ca. 100 BC — SGDI 2110
 ca. 100 BC 